Datum: 22. 5. 2025

Spoštovani,

naročnik objavlja odgovore na vprašanja gospodarskih subjektov za javno naročilo št. **ŽALE-11/25** **Sukcesivna izdelava in dobava svečanih oblačil in dodatkov ter zaščitnih oblačil,** ki so bila naročniku posredovana preko Portala javnih naročil.

VPRAŠANJE:Datum prejema 20.5.2025 10:41

Spoštovani, prosili bi vas za podatek o tekstilni barvi lestvici Pantone (v zapisu: dvomestno število - štirimestno število), da vam lahko ponudimo zahtevan material za cvetličarske majice v 2. sklopu. Hvala.

ODGOVOR:

Barva se dogovori z naročnikom, za cvetličarke se uporablja barva v eni izmed barv, ki se približa logotipu – tri rožice, ki je podrobno opredeljena na zadnji strani tehnične specifikacije. Za cvetličarja se ravno tako uporabi barva po dogovoru z naročnikom.

VPRAŠANJE:Datum prejema 21.5.2025 12:05

Spoštovani, vezano na vaše zahteve za sklop 2 zaščitna oblačila imamo par vprašanj:

-jopič flis, glede na zelo specifično uporabo flisov je vaša zahteva po pilingu zelo visoka. Vrednost 4-5 je visoka že za materiale za hlače, ki so bolj podvržene drgnjenju, kot je jakna. Ali lahko ponudimo material, ki dosega vrednost 4 in ne 4-5. Takšne vrednosti (4) imate predpisane tudi za barvne obstojnosti (razen svetlobo), kjer so, glede na uporabo, vse pomembnejše, kot vrednost drgnjenja.

-zimska bunda, ali lahko ponudimo popolnoma ustrezen material, ki se od predpisa razlikuje po tem, da ima namesto PES membrane PU membrano. PU membrana je kvalitetnejša ter nudi udobnejše nošenje, predvsem pa je tišja v smislu, da ne šumi. Z vidika funkcionalnosti PES membrana tako ne nudi nobene prednosti pred PU membrano, razen da je cenejša opcija. V kolikor odobrite obe možnosti, bodo tako in tako dobavitelji, ki ponujano PES membrano s tega vidika v prednosti, funkcionalno pa bo kvalitetnejša jakna z PU membrano.

Obe spremembi imata minimalni vpliv na funkcionalnost izdelkov (2. del ima celo pozitiven vpliv), tako da prosimo, da lahko z vidika konkurenčnosti razpisa ponudimo izdelke, kot navedeno.

ODGOVOR:

Jopič flis: ponudnik lahko ponudi material, ki dosega vrednost 4.

Zimska bunda: PES membrana je bolj odporna na dolgotrajno izpostavljenost vodi in kemikalijam, je bolj odporna staranju, UV svetlobi in pranju ter ima daljšo življenjsko dobo. Prva tako ima PES membrana boljši vpliv na okolje, saj je prijaznejša za recikliranje. Ponudnik ponudi material/membrano, kot je opredeljeno v tehnični specifikaciji.

VPRAŠANJE:Datum prejema 22.5.2025 8:33

Spoštovani, imamo še eno vprašanje glede 2. sklopa za polo cvetličarski majici (kratek in dolg rokav). Ali Vam lahko ponudimo majici iz enake tkanine ekološko pridobljenega bombaža pique, v gramaturi 220 g/m2, za poenoten barvni videz? Hvala za Vaš odgovor.

ODGOVOR:

Da.

Lepo pozdravljeni!

JAVNI HOLDING Ljubljana, d.o.o.

Sektor za javna naročila